cyanic-selkie/wikianc huggingface dataset:
Henry Rollins
Radio og TV
I juni 2004 begynte Rollins med det ukentlige programmet Harmony in my Head (oppkalt etter en sang av Buzzcocks) på en uavhengig radiostasjon i Los Angeles. Programmet gikk hver mandag, og Rollins spilte en planding av rock, punk, rap og jazz. 27. desember 2004 gikk siste sending på en stund ettersom Rollins tok en pause på ubestemt tid for å gjennomføre en verbalturne tidlig i 2005. En utvidet utgave av Rollins' spillelister og notater av denne sesongen ble gitt ut som Fanatic av 2.13.61 i november 2005 etter press fra fansen. Kort tid etter gjorde han kjent at programmet ville komme tilbake. Internettbrukere kan høre det online hver tirsdag mellom 11.00 og 13.00 norsk tid på https://web.archive.org/web/20180205100449/http://www.indie1031.fm/. Programmene kan også lastes ned fra http://www.rollins-archive.com, et nettsted som opprinnelig ble startet av en fan, men som Rollins har gitt mye reklame for både på lufta og på programmets nettside.
Rollins er også medprogramleder for TV-programmet Full Metal Challenge på The Learning Channel og programleder for The Henry Rollins Show på Independent Film Channel hver lørdag. På samme kanal ledet han tidligere programmet Henry's Film Corner, et månedlig blikk på film og kino.
Rollins er også en politisk talsperson med utpreget støtte for menneskerettigheter, og særlig for homofiles rettigheter. Han har omtalt homofile ekteskap som «et grunnleggende spørsmål for amerikaneres rettigheter i dag.» Han ledet også støttekonserten WedRock til støtte for organisasjoner som støtter homofilt ekteskap. I 2003, i forbindelse med krigen i Irak, turnerte han med United Service Organizations for å underholde amerikanske styrker, på tross av sin motstand mot George W. Bush' politikk og regjering. Rollins har også vært aktiv i kampanjen for å frigi «West Memphis 3» – tre unge menn mange mener at er uskyldig anklaget for mord. Han spilte sammen med Public Enemys frontfigur Chuck D på Black Flags sang «Rise Above» på plata Rise Above: 24 Black Flag Songs to Benefit the West Memphis Three, en støtteplate til inntekt for West Memphis 3, forsvarsfond.
Rollins dukker opp i serien Sons of Anarchys andre sesong, som hadde premiere høsten 2009 i USA. Rollins spiller A.J. Weston, en hvit overlegenhet gjengleder og ny antagonist i seriens fiktive by Charming, California, som utgjør en dødelig trussel mot Sons of Anarchy Motorcycle Club.
Tidligere var Rollins en del av straight edge-bevegelsen, som i stor grad oppsto i hans ungdomsmiljø. Han er fortsatt avholdsmann, men mener i dag at som en bevegelse var den feilslått.
Bøker
ikke komplett
2. etappe i Tour de France 2007
Den '''2. etappen''' i Tour de France 2007 var en 168,5 km lang etappe som gikk fra den franske byen Dunkerque gjennom områdene som benyttes til de belgiske klassikere som Flandern Rundt og Gent–Wevelgem, og til den belgiske byen Gent. Etappen inneholdt 3 spurter, og er den eneste etappen i årets ritt uten noen klatrepasseringer.
Rytterne holdt seg samlet de første 18 kilometerne før Marcel Sieberg (MRM) prøvde seg på et rykk. Han fikk med seg Rubén Pérez (EUS) og Cédric Hervé (AGR). De tre utbryterne lå nesten 6 minutter foran hovedfeltet, og tok alle sprintpoengene. Det begynte etterhvert å regne og veiene ble glatte. Fränk Schleck gikk i bakken i en rundkjøring, men kom seg raskt opp igjen og tok igjen hovedfeltet. Kurt Asle Arvesen veltet drøye to mil for mål og punkterte fordekket, men også han kom seg raskt tilbake. Utbryterne ble tatt igjen av hovedfeltet noen kilometer før mål. 2 kilometer før mål ble det et massevelt. 19 ryttere kom seg forbi uten problemer, men resten av de 169 deltakerne, blant annet Thor Hushovd, ble hindret av veltet. Opptrekkeren til Tom Boonen, Gert Steegmans vant tilslutt etappen foran Tom Boonen.
1. sprint (Boezinge)
Etter 45 km
2. sprint (Westende)
Etter 81,5 km
3. sprint (Aarsele)
Etter 140 km
Eksterne lenker
2007 Tour de France, Prologue to Stage 10
Innpisker
Terminologien kommer opprinnelig fra det britiske parlamentet (whipper-in eller bare whip).
I parlamentarisk sammenheng brukes også begrepet partipisk, som viser til intern disiplin i partiet om at alle representanter skal stemme slik partigruppen er blitt enig om, selv når det måtte gå imot overbevisningen til den enkelte representant. Innpiskeren har gjerne også en rolle i forbindelse med å sørge for at partidisiplinen overholdes.
Serie A 1930–1931
Serie A er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen. Juventus vant sitt 3. ligamesterskap denne sesongen.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Luc Tuymans
Luc Tuymans (født 1958 i Mortsel i Antwerpen) er en belgisk kunstmaler.
Sparks
Sparks kan ha flere betydninger :
Svaneordenen
Svaneordenen eller Vår Frues selskap med svanen (latin: Societas beatae Mariae virginis, tysk: Der Orden unserer lieben Frauen zum Schwan, Schwanenorden eller Schwanenritterorden) var en brandenburgsk ridderorden innstiftet 29. september 1440 av kurfyrst Frederik II av Brandenburg. Navnet Svaneordenen stammer fra gjenopptakelsesprosjekt under Fredrik Vilhelm IV av Preussen i 1843.
Beskrivelse
Ordenstegnet for Svaneordenen var opphengt i et kjede og var todelt. Øverst hang en gjengivelse av jomfru Maria med Jesusbarnet, stående på en halvmåne og omgitt av en strålekrans. Under dette hang en svane omgitt av et linklede. Svanen symboliserer Kristi offer. Kjedet hadde ledd bestående av hjerter innsatt i «hestebremser», klemmer med spisse tenner, et instrument som symboliserte hjertets helende straff gjennom anger, skriftemål og bot. Ordenens katolske symbolikk medførte at den ikke overlevde reformasjonen.
Svaneordenen var trolig et forbilde for den danske Elefantordenen, innstiftet omkring 1457 av Christian I. Kongen var gift med Dorothea av Brandenburg, datter av markgreve Johan av Brandenburg.
Intervall (sport)
Intervall er et fellesbegrep for en treningsform i forbindelse med utvikling av fysisk utholdenhet. Intervall viser til at treningsarbeidet veksler mellom arbeid og pauser, noe som står i motsetning til kontinuerlig arbeid, og den vanligste formen for utholdenhetstrening, treningsmetoden langkjøring.
Det finnes flere ulike metoder for intervalltrening. Metoder for aerob utholdenhet er «naturlig intervall», «fartslek», «langintervalltrening», «pyramideintervall» og «kortintervallarbeid». Metoder for anaerob utholdenhet er «maksimale korte tempointervaller», «maksimale lange tempointervaller», «submaksimale tempointervaller» og testløp (relativt lange maksimale løp).
Treningens mål
Målet med aerob intervalltrening er å øke kroppens aerobe kapasitet, det vil si evnen til å være i aktivitet over lengre tid med relativt høy intensitet. Denne typen trening vil over tid øke kroppens maksimale oksygenopptak, heve den anaerobe terskel, øke hjertets slagvolum, styrke hjertets slagkraft, redusere hvilepuls og effektivisere lungeventilasjon. Antall kapillarårer rundt muskelfibrene vil øke, kroppens muskelfibrer blir mer utholdende og mitokondriene øker i antall og størrelse. Kroppens evne til å forbrenne fett og karbohydrater blir også bedre. I tillegg blir personens motivasjon til ytterligere trening bedre, og viljen til å presse seg blir sterkere. Utføres bevegelsene riktig i treningen vil også bevegelsesteknikken bli bedre og mer effektiv.
Surtningssue
Surtningssue nås enklest fra Memurubu ved den nordlige bredden av Gjende.
Intervall (sport)
Treningens mål
Målet med anaerob intervalltrening er å øke kroppens anaerobe kapasitet, det vil si evnen til å være i aktivitet med svært høy intensitet, og etter hvert med mye melkesyre i musklene over en periode på 20 sekunder til 2 minutter. Denne typen trening vil over tid øke evnen til å bryte ned karbohydrater og frigi energi gjennom anaerobe prosesser. Videre vil kroppens evne til å eliminere melkesyre blir bedre. I tillegg blir personens motivasjon til ytterligere trening bedre, og ikke minst viljen og evnen til å presse seg til tross for stivheten og smertene i forbindelse med et surt miljø i musklene blir sterkere.
Surtningssue
Toppen ble første gang besteget av Johan Sverdrup i 1840.
Briksdalsbreen
Briksdalsbreen er en brearm av Jostedalsbreen innenfor Jostedalsbreen nasjonalpark. Briksdalsbreen ligger på nordsiden av Jostedalsbreen, i Briksdalen, innerst i Oldedalen i Stryn kommune i Vestland. Briksdalsbreens topp ligger ca. 1900 moh og endte i Briksdalsbrevatnet 346 moh. (frem til 2008).
Årlige frontmålinger er gjort siden 1900. Breen hadde framstøt rund 1910 og 1930, men trakk seg tilbake ca 800 meter mellom 1932 og 1951. Briksdalsbrevannet kom fram i denne perioden. Brefronten har hatt flere framstøt og perioder med tilbakegang. Ved et framstøt mellom 1987 og 1997 ble vannet igjen helt dekket av breen. Etter 1999 trakk breen seg raskt tilbake slik at vannet i 2008 var fullstendig brefritt. Målingene gjøres av NVE.
Breen har vært et kjent turismål siden 1800-tallet og trekker årlig 300 000 besøkende.
Briksdal fjellstove 3 km nedenfor breen har eksistert siden 1891, med matutsalg og overnatting for turister.
Sheila McCarthy
Sheila McCarthy (født 1. januar 1956 i Toronto, Ontario) er en canadisk film- og TV-skuespillerinne.
Austin Lane Poole
Austin Lane Poole (født 6. desember 1889, død 22. februar 1963) var en britisk historiker med middelalderen som spesialfelt.
Austin Poole studerte ved Magdalen College School og Corpus Christi College ved Oxford, og ble senere lærer ved Selwyn College og St John's College ved Cambridge. Han ble medlem og senere president ved sistnevnte fakultet (1947–1957), hvor han fra 1913 underviste i moderne historie. Han var også medlem av Corpus Christi. Han ga sin Ford-forelesning i 1944; Obligations of society in the 12th and 13th centuries.
Under den første verdenskrigen tjenestegjorde han som løytnant i Gloucestershire Regiment.
Austin Poole skrev det tredje bindet av Oxford History of England; From Domesday Book to Magna Carta 1087–1216. Verket var en milepæl av et betydningsfullt århundre i middelalderens engelske historie. Han skrev også Medieval England (1958) i to bind.
Han redigerte også samlinger av Thomas Grays poesi.
The Fixtape, vol 1 – Smoke On This
The Fixtape, vol 1 – Smoke On This er en mixtape av rapperen Krayzie Bone. Den ble sluppet ut på hans eget plateselskap Thugline Records, i april 2008.
Dvergvedder
Dvergvedder er en populær tamkaninrase. Den er ganske liten og passer derfor fint som kjæledyr. De kan også brukes i kaninhopping.
Rasen kommer fra Nederland. I 1949 bestemte nederlenderen Adrian de Cock seg for å lage en ny vedder, som skulle være en dvergutgave av den franske vedderen, og etter 14 år med avlsarbeid ble rasen godkjent i den hollandske standarden i 1964. Idealvekt for voksne dyr er fra 1,41 – 1,9 kg.
Southern Nights (sang)
«Southern Nights» er en amerikansk sang, skrevet av Allen Toussaint. Den mest berømte innspillingen er med Glen Campbell. Sangen nøt en enorm popularitet både hos country- og poppublikumet, da Campbells versjon ble utgitt på singlen Capitol 4376 i januar 1977. Produsent var Gary Klein for The Entertainment Company. Den var hentet fra albumet med samme navn.
Campbell hadde vært en ledende person innen crossocvermusikken i 1960- og 1970-årene og fortsatte den trenden da han spilte inn «Southern Nights» på plate. Toussaint minnes at han besøkte slektninger i Louisianas «backwoods» da han skrev sangen. Ofte, mens han lyttet til historier fra sine eldre slektninger, så han opp mot den klare stjernefylte himmelen nattetid.
Campbell lyttet til Toussaints innspilling av sangen og identifiserte seg med teksten, som påminnet ham om hans dager som ungdom på en farm i Arkansas: ''«Min pappa fortalte meg da jeg var et barn. Du har den beste tiden i livet ditt og du vet ikke en gang om det. Sikkert nok hadde han rett».
Etter noe modifisering av teksten spilte Campbell sangen inn på plate.
Norsk versjon
Gunnar Jørstad har skrevet en norsk tekst. På norsk bærer den tittelen «Lørdag kveld».
1999 Hirayama
Eksterne lenker
Lista de asteroidi
Edward B. Binnie
Edward Beveridge Binnie (født 8. oktober 1884 i Port Stanley, Falklandsøyene, død 27. juni 1956 i Sandar) var magistrat på Sør-Georgia fra 20. oktober 1914 til 1. april 1927.
E. B. Binnie ble utnevnt til magistrat og oppsynsmann i på Deceptionøya i Sør-Shetlandsøyene 15. oktober 1912 for en periode på seks måneder. Postmester var en av pliktene som inngikk i denne tjenesten.
Han ble i 1923 gift med Margrethe Olaug Larsen, født 1899 i Strinda.
Sadelnebbstork
Sadelnebbstork (Ephippiorhynchus senegalensis) er en stor fugl i storkefamilien.
Utbredelse
Arten finnes i: Angola, Benin, Botswana, Burkina Faso, Burundi, Djibouti, Elfenbenskysten, Eritrea, Etiopia, Gabon, Gambia, Ghana, Guinea-Bissau, Kamerun, Kenya, Den demokratiske republikken Kongo, Republikken Kongo, Malawi, Mali, Mosambik, Namibia, Niger, Nigeria, Rwanda, Senegal, Den sentralafrikanske republikk, Somalia, Sudan, Swaziland, Sør-Afrika, Sør-Sudan, Tanzania, Togo, Tsjad, Uganda, Zambia og Zimbabwe.
Englekræsj
Englekræsj er et videospill for aldersgruppen 6 -12 år. Det er utviklet av det Drammen-baserte Ravn Studio. Spillet er basert på et teater- og TV-seriemanus av Leonore Alexandra Nielsen. Spillet ble utgitt til PC 28. august 2008.
Sadelnebbstork
Inndeling
Inndelingen følger HBW Alive og er i henhold til Elliott (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.
Englekræsj
Handling
Spillet starter med at de to småenglene Frans og Fia forsover seg til siste timen før engleeksamen. I vill fart på racerskyen, kræsjer de rett inn i skyen med instrumentene til engleorkesteret. Instrumentene spres for alle vinder, og tre av dem faller ned på jorda – hvor englene ikke har lov til å reise før de har bestått eksamen. De bestemmer seg likevel for å ta sjansen, og trekker dermed spilleren med på et eventyr gjennom forskjellige miljøer. Englebarna må gi seg i kast med englegjerninger i samme øyeblikk de setter fot på jorda; sende ufyselige smådjevler tilbake dit de kom fra og plukke opp stjerner som har falt ned fra himmelen.
Priser og utmerkelser
Spillet vant prisen for «Beste barnespill» under Gullstikka 2008. I samme konkurranse ble spillet nummer to i kategorien «Beste norskutviklede spill».
I 2009 fikk Englekræsj prisen som «Beste nordiske barnespill» i konkurransen Nordic Game Awards. Spillet var nominert også i to andre kategorier.
Strid om opphavsrett
I 2009 vant produksjonsselskapet Ravn en rettssak etter at den britiske utvikleren Ian Neil, som blant annet var en av grunnleggerne av Funcom, hadde saksøkt dem med påstand om at det var han som hadde utviklet spillets figurer. Saken gikk for Drammen tingrett.
Harold Sakata
Toshiyuki «Harold» Sakata (født 1. juli 1920 på Hawaii, død 29. juli 1982 i Honolulu) var en amerikansk vektløfter og skuespiller som deltok i de olympiske leker 1948 i London. Sakata vant en olympisk sølvmedalje i vektløfting under Sommer-OL 1948 i London. Han kom på andreplass i den nest tyngste vektklassen, lett tungvekt opp til 82,5 kg. Det var totalt seks vektklasser, en mer enn under de fire foregående olympiske vektløftingskonkurransene. Vektløftkonkurransen besto av tre ulike løft, press, rykk og støt. Sakata løftet sammenlagt 380,0 kilo, 37,5 kilo mindre enn gullvinneren og landsmannen Stanley Stanczyk.
Sakata medvirket i James Bond-filmen Goldfinger. Han spilte rollen som «Oddjob», livvakten til skurken Auric Goldfinger.
Antonio María de Bucareli y Ursúa
Antonio María de Bucareli y Ursúa, Hinistrosa Lasso de la Vega, marki av Valleheroso og greve av Jerena (født 21. januar 1717, død 9. april 1779) var en spansk militæroffiser. Han var guvernør på Cuba inntil han ble visekonge i Ny-Spania. Bucareli y Ursúa var visekonge fra den 23. september 1771 til den 9. april 1779.
«Schmack»
«Schmack» er et norsk kulturprosjekt som består av en bok, en dokumentarfilm, en fotoutstilling og en CD. Prosjektet handler om Even Evensen, en tretten gammel gutt født med Downs syndrom.
Boken består av betraktninger formulert som poetiske tekster av psykiater Brit Hunstad. Hun bor i Sandefjord og er Even Evensens mor. Hunstad har initiert og er forfatter av boken. Hun har fra 2005 jobbet med Trine Mikkelsen, som har bidratt med fotografier og Lena Dybdahl har stått for design. Bildene blir også utstilt i en galleriutstilling.
Lydprosjektet som følger med tar utgangspunkt i Evens stemme og lyder, som møter profesjonelle jazzmusikere. Bassisten Terje Gewelt har vært musikalsk ansvarlig. Gitaristen Bjørn Klakegg og slagverkeren Kenneth Ekornes har medvirket som musikere. Lydopptakene er gjort av Even Evensen hjemme hos seg selv. CD-platen følger med boken.
Tidligere statsminister Kåre Willoch bidro med tekst i boken.
Prosjektet ble tildelt 549.000 kroner i Extra-midler fra ExtraStiftelsen Helse og Rehabilitering.
Prosjektet ble lansert i slutten av august 2008.
Bermuda Triangle
Bermuda Triangle er et norsk band som spiller elektronisk musikk.
Bandet krysser mange sjangre når de lager musikk og musikken bruker elementer fra pop, rock og også opera. Bandet har kontrakt under plateselskapet Planet Noise. Bandet startet i 2001 men ble ikke oppdaget internasjonalt før John Digweed inkluderte bandet på sin CD mix MMII. Bandet fikk sitt gjennombrudd med EP-en Mooger Fooger i 2004.
.test
.test ble opprettet for å stille til rådighet et adresserom for privat testing (for eksempel av programkode) og for eksperimentering innen DNS-relaterte områder, slik at konflikt med det globale DNS kan unngås.
Uttrykket .test er også blitt brukt til å referere til en serie IDN-eksempler, som ble opprettet for bruk i ICANN's IDN .test Root-Zone Evaluation i 2007. Serien med domenenavn brukt til dette formålet er example.test og ekvivalenter av dette oversatt og translitterert til arabisk, persisk, kinesisk (forenklet og tradisjonelt), russisk, hindi, gresk, koreansk, yiddisk, japansk og tamilsk.
Kilder
Toppdomän
Global Association of International Sports Federations
Global Association of International Sports Federations (GAISF), mellom 2009 og 2017 kjent som SportAccord, er en internasjonal sportsorganisasjon grunnlagt for å fremme kommunikasjon og samarbeid mellom forskjellige internasjonale sportsføderasjoner. 26 slike føderasjoner deltok under grunnleggelsen av GAISF i 1967 i Lausanne. Idag er mer enn 100 idretter representert. GAISF arbeider i nært samarbeid med den olympiske bevegelsen. Den har siden 2009 hatt sitt hovedkontor i Lausanne. Hovedkontoret var fra starten også i Lausanne, inntil det i 1978 flyttet til Monaco.
Opoftetunnelen
Opoftetunnelen er en veitunnel på E39 i Kvinesdal kommune i Agder. I vest munner tunnelen ut i Opofte og et toplanskryss som forbinder E39 med fylkesvei 465 til Farsund og Lista. Tunnelen ble åpnet høsten 2006 og er 109 meter lang
Morten Skogstad
Morten Skogstad (født 26. juni 1962 i Trondheim) er en norsk trommeslager.
Candelaria metrostasjon
Candelaria er en stasjon på Mexico bys metros Linje 1 og Linje 4. Den ligger i distriktet Venustiano Carranza.
Morten Skogstad
Han har spilt trommer i den norske gruppen Stage Dolls siden 1993. I perioden 1988–1989 var han trommeslager i TNT, da under artistnavnet Kenneth Odiin.
Candelaria metrostasjon
Stasjonens logo skal forestille en and og motivet kommer fra nabolaget La Candelaria de los Patos (det spanske ordet pato betyr «and»), der hovednæringen var andeoppdrett fram til for noen tiår siden.
Candelaria har også et alternativt navn, Palacio Legislativo, på grunn av det meksikanske underhuset som ligger i nærheten.
Arne Eggen
Arne Eggen (født 28. august 1881 i Trondheim, død 26. oktober 1955 i Bærum) var en norsk organist og komponist.
Han var sønn av urmaker Johan Andreas Eggen (1848–1927) og Berte Eriksen Kurud (1848–1927) og gift i 1916 med Engel Johanne Othilie Sparre Gulbranson (18. juli 1878–1. juni 1918), datter av grosserer Georg Robert Gulbranson (1828–1912) og Antonie Wilhelmine Lüttensee (1842–1936). Svoger til sangerinnen Ellen Gulbranson (1863–1947).
Arne Eggen var elev ved Musikkonservatoriet i Oslo og studerte senere også i Leipzig under Stephan Krehl (komposisjon) og Karl Straube (orgel). Han var fra 1908 til 1924 organist i Bragernes, Drammen og fra 1924 i Bryn og Tanum kirker i Bærum. Eggen var formann i Norsk Komponistforening fra 1927 til 1945 og i TONO fra 1928 til 1930.
Per Brogeland
Per Brogeland  (født 27. januar 1953) er en norsk tidligere fotballspiller og topptrener i fotball. Brogeland spilte hele sin aktive karriere fra 1971 til 1984 for Eidsvold Turn, bortsett fra i 1977 da han spilte 9 seriekamper og 4 NM-kamper for Lillestrøm. Han var trener for Kongsvinger fra 1992 til 1995, og fra 1998 til 1999, og mottok Kniksenprisen for beste trener i 1993. I 1999 måtte han gå av etter er noe uventet nedrykk fra Eliteserien til 1. divisjon.
I 1997 ble han trener for den østerrikske toppklubben. Klubben hadde allerede Vidar Riseth i spillerstallen og Brogeland hentet også Rune Tangen og Geir Frigård. I april 1998 fikk Brogeland beskjed om at han ikke ville få fornyet kontrakten til tross for at laget på tidspunktet lå på tredjeplass på tabellen. Klubbpresident Wolfgang Rieger hevdet at Brogelands fotballfilosofi gikk på tvers av hvordan klubbledelsen ønsket at laget skulle spille, og at spillerne var i for dårlig fysisk form. Østerrikes største avis, Kronen Zeitung, støttet Brogeland og la skylden på klubbens manager Max Hagmayr for at Brogeland ble løst fra kontrakten. Brogeland opplevde mye støtte fra media og andre som stilte seg uforstående til hans avskjedigelse. I sympati med Brogeland valgte Vidar Riseth å avslå kontraktsforlengelse med klubben, og forlot klubben ikke lenge etterpå. LASK endte sesongen midt på tabellen i den østerrikske toppdivisjonen og Geir Frigård ble med 23 scorede mål seriens toppscorer med klar margin.
Han signerte som hovedtrener i Kongsvinger IL Toppfotball i november 2010, men ble erstattet av Tom Nordlie etter 21 serierunder av 2011-sesongen. Brogeland har også vært trener i Lillestrøm, LASK Linz, Hønefoss og assistentrener i Lyn.
Meixian kullkraftverk
Meixian (Meijiang) kullkraftverk er et kullkraftverk i byen Meijiang, langt nordøst i provinsen Guangdong, i det sørlige Kina. Det har en installert produksjonskapasitet på 1 200 MW effekt, fordelt på fire like store enheter.
Operatør er Guangdong Yudean Group Co.
Fredrik Kristiansen
Søksmål
Dagbladet saksøkte Kristiansen i 2008 for 609 millioner kroner for å ha stjålet med seg kildekoden fra Blink og benyttet kildekoden for å utvikle Nettby. Samme år går Kristiansen til motsøksmål mot Dagbladet for injurier etter Dagbladet fremsatte påstandene fra søksmålet i avisen Dagens Næringsliv. Juli 2010 ble Kristiansen frikjent av den rettoppnevnte eksperten Svein Willassen for anklagene om kopiering av kildekode. Den 20. august 2010 inngikk Nettby Community AS og DB Medialab et forlik som innebærer at Nettby Community AS betaler 24 millioner kroner til DB Medialab, og unngår dermed at saken havner i retten. I Dagens Næringsliv avsløres det at rettssaken ville kostet Nettby Community AS 35-40 millioner kroner i advokatsalær å gjennomføre i tillegg til rundt 10 millioner kroner som rettssaken allerede hadde kostet. 2 måneder senere varsler Nettby Community AS at Nettby avvikles fra 1. januar 2011 pga. fallende medlemstall og inntekter.
U.S. Marshals
U.S. Marshals er en amerikansk actionthriller fra 1998 regissert av Stuart Baird. Hovedrollenne spilles av Tommy Lee Jones og Wesley Snipes, mens sentrale biroller spilles av Robert Downey jr., Joe Pantoliano, Daniel Roebuck, Tom Wood og LaTanya Richardson. Filmen er en spin-off fra Jaget fra 1993. I denne er det politietterforsker Gerard som er hovedkarakteren.
Filmen fikk blandet mottakelse av kritikerne og ble en moderat publikumssuksess.
Handling
Mark Roberts havner i en bilulykke i Chicago og da politiet undersøker bilen oppdager de fingeravtrykk som kan kobles til drapet på to diplomatiske sikkerhetstjenestemenn i New York. Dermed blir han siktet for dobbeltdrapet og satt på et fangetransportfly til New York – der US Marshal Sam Gerard også tilfeldigvis befinner seg. Etter at flyet har lettet, forsøker en av de andre fangene å drepe Mark Roberts. Kulen bommer på målet, men forårsaker at flyet styrter i elven Ohio. Mark benytter anledningen til å flykte, for dette er hans eneste sjanse til å bevise sin uskyld – ved å finne mannen som står bak forræderiet. Da det blir kjent at Mark har flyktet samler Gerard styrkene og iverksetter en storstilt menneskejakt. Den bringer ham tilbake til Chicago og New York, der han avslører at Roberts i virkeligheten heter Sheridan og har utført hemmelige oppdrag for staten. Gerhard oppdager også Sheridan blir jaget av krefter som foretrekker at han ikke blir fanget levende.
Publikum
U.S. Marshals ble en moderat publikumssuksess. Den innbrakte $102,4 millioner på verdensbasis, hvorav $57,2 millioner i USA. (Til sammenligning innbrakte Jaget over tre ganger så mye.) Den havnet på 35. plass over de mest innbringende filmene i USA i 1998.
Produksjonskostnadene er estimert til $60 millioner.
Anmelderne
Filmen fikk blandet mottakelse av kritikerne, noe som gjenspeiles i at den har fått 26 % på Rotten Tomatoes og 47% på Metacritic. Den amerikanske filmanmelderen Roger Ebert gav den 2,5 av 4 stjerner, mens Leonard Maltin har gitt den 3 av 4 stjerner.
Også de norske anmelderne gav den blandet mottakelse. Dagbladets anmelder gav den terningkast tre og skrev: «US Marshals leverer noen underholdende stunts. Ingenting kan heller helt ødelegge Tommy Lee Jones. Men resten er traurig rutine og oppfølgersyke». VGs anmelder gav den terningkast fire og skrev: «...her har man i det minste en gjeng skuespillere av godt kaliber, som tross alt skjønner hvordan en real actionhelt skal opptre. Mye krasj og bang, en flystyrt i sjøen av titanisk karakter og svik på høyt plan er vesentlige ingredienser i dette actiondramaet, som er av de absolutt bedre i genren». Aftenpostens gav den terningkast to og Dagsavisen tre. Nettstedet CINERAMA gav den terningkast tre i 2012.
Frank Jensen (dansk politiker)
Frank Jensen (født 28. mai 1961) er en dansk politiker for Socialdemokraterne, var overborgermester i København fra 1. januar 2010 til 19. oktober 2020. Jensen har tidligere vært medlem av Folketinget og regjeringsmedlem, han var dansk forskningsminister i årene 1994–1996 og deretter justisminister frem til 2001.
Bakgrunn og utdanning
Frank Jensen er født i landsbyen Ulsted ved Aalborg som sønn av forhenværende borgermester Kjeld Jensen og barne- og ungdomsarbeider Sonja M. Jensen. Han gikk katedralskolen i Aalborg fra 1978 til 1980, avla hf-eksamen og fortsatte på Aalborg Universitet hvor han i 1986 ble uteksaminert med graden cand.oecon..
Arbeid og politisk virke
Etter avlagt embetseksamen begynte Jensen som arbeidsmarkedsforsker ved Aalborg Universitetscenter i 1986. Han hadde vært aktiv i Danmarks Socialdemokratiske Ungdom fra 1977 og hadde fremover en rekke verv, først i ungdomsorganisasjonen og deretter både i fagbevegelsen og i Socialdemokraterne, i årene 1993-1994 var han også med i styret for Danmarks Nationalbank.
Jensen ble innvalgt i Folketinget i 1987 hvor han satt inntil han trakk seg i 2007. I årene 1994-1996 var han forskningsminister, deretter i årene 1997-2001 justisminister i Poul Nyrup Rasmussens tredje regjering. Etter hans avgang fra Folketinget var han direktør for Telecom Scandinavia og bransjeforeningen Danske Advokater.
Etter nesten elleve år som overborgermester i København trakk han seg den 19. oktober etter flere anklager om seksuell trakassering. Han trakk seg også som nestleder i Socialdemokratiet. Han innrømmet da han trakk seg at han har vært en krenker.
Disguised Masters
Disguised Masters (utgitt 1999) er det første samlealbumet til det norske black metal bandet Arcturus. Albumet inneholder to nye låter (spor 1 og 2), resten av låtene er re-mixede versjoner av La Masquerade Infernale og «Du Nordavind» fra Aspera Hiems Symfonia.
Wanke nicht, mein Vaterland
Teksten uttrykker et ønske om at Schleswig-Holstein må bli gjenforent, uavhengig og tysk, og hadde et politisk budskap mot personalunionen med Danmark. Denne unionen opphørt etter andre slesvigske krig i 1864 da hertugdømmene Slesvig og Holstein ble erobret av Preussen og Østerrike, og til slutt innlemmet i Preussen. Etter folkeavstemmningen i 1920 ble den nordlige del av Schleswig (Nordslesvig, Sønderjylland) en del av Danmark.
Jenisejiske språk
Jenisejiske språk er en språkfamilie blant jenisejerne i det sentrale Sibir og ubeslektet med andre paleosibirske språk. Jeniseiske språk tilhører ikke de uralske språkene, og er heller ikke en del av de tyrkiske, mongolske eller tungusiske språkfamiliene.
Det eneste gjenlevende jenisejiske språket i dag er ketisk. Ifølge Ethnologue ble det talt av mellom 550 og 990 mennesker i 1995. Under folketellingen i 2002 ble det talt av 190 mennesker av en etnisk befolkning på 1 494.
De jenisejiske språkene er i slekt med de nordamerikanske na-dené-språkene som navajo tilhører, og danner sammen med disse familien dené-jenisejiske språk. Edward Vajda sammenliknet verb i ketisk og na-dené, og påviste at tonelaget i ketiske ord oppstår fra samme konsonantskifte som i tilsvarende na-dené-ord. Han påviste også likheter mellom ord, som når det ketiske ordet for mygg uttales soo-i der gamle indianerspråk kalte mygg for tsoo-i.
Identifiseringen av en språkfamilie
Keterne var lenge blant de minst studerte av den innfødte sibirske befolkningen. Det ketiske språket manglet tilsynelatende tilhørighet til noen annen språkfamilie. Det tilhørte ikke de uralske, de tyrkiske, mongolske eller tungusiske språkfamiliene, og var heller ikke i slekt med andre paleosibirske språk. Forut for sin tvangsforflytninger på 1930-tallet ble keterne betraktet som en rest av de siste nomadiske samlere og jegere i det nordlige Asia.
Den amerikanske språkforskeren Edward Vajda (f. 1985) påviste i 2001 at ketisk tilhører en større jenisejsk språkfamilie. Ketisk er den siste overlevende rest av en språkfamilie som en gang ble talt i store territorier i det vestlige og sentrale Sibir, fra det nordlige Mongolia i sør til midten av elven Jenisej i nord, og fra elven Irtysj i vest til elven Angara i øst.
Intern klassifisering
Bare to av de jenisejiske språkene overlevde inn i det 20. århundre: Ketisk og yughisk. Yughisk ble talt av 2-3 personer i 1991, og regnes nå som utdødd.
Andre jenisejiske språk
På 1600-tallet omfattet den jenisejiske språkfamilien flere enn de seks språkene vi kjenner i dag. Jenisejiske språk ble også talt av folkegruppene buklin, yarin, yastin, baikot, ashkyshtymgruppen blant de tyrkisktalende bachatteleutene og av koibal-kyshtym-gruppen blant de ellers samojedisk-talende koibalene.
Nedtegnelser om pelsskatt som ble foretatt på 1600-tallet på vegne av den russiske tsar, har bevart mange jenisejiske personnavn og familienavn fra disse folkegruppene. Flere av klanene og stammene som dannet riket til de tyrkisk-talende khakasserne før det ble integrert i det russiske rike i 1707, inneholdt dusinvis av jenisejiske familienavn.
Flere av khakassenes klaner (söök) bestod hovedsakelig av jenisejisk-talende folkegrupper:
Blant jarinerne forekom innslag av samojedisk som låneord. Kottisktalende og baikoser som talte et ukjent jenisejisk språk, bidro til etableringen av det khakassiske seok ved navn Khodyg. Også koibalene var et folk med et jenisejisk språk.
Opprinnelse og historie
Et genetisk studium fra 2016 viser at jenisejerne og deres språk mest sannsynlig oppstod et sted i nærheten av Altajfjellene eller nær Baikalsjøen. Studiet viser at nganasanere, ketere, selkupere og yukaghir danner en klynge av populasjoner som er nærmest beslektet med paleo-eskimoiske folkegrupper. Ketere er også nært beslektet med karasuk-kulturen som levde i Altajregionen i bronsealderen, såvel som med enkelte folkeslag som levde der i jernalderen. I tillegg hadde disse gruppene en høy grad av gener fra Mal'ta–Buret'-kulturen.
Mal’ta er et ~24,000 år gammelt sibirsk genom langs den sørlige delen av elven Angara – den største sideelven til Jenisej, vest for Bajkalsjøen. Dette genomet bidro til 30–40% av genforrådet til amerikanske urfolk under den første bosetningsbølge for omkring 15,000 år siden. Det bidro også til omkring 50% av genforrådet til jamnakulturen (omkring 3300–2600 f.Kr.) på den pontisk-kaspiske steppe. Den såkalte stridsøkskulturen, som oppstod fra jamnakulturen omkring 2900–2350 f.Kr., introduserte disse genene i det sentrale og vestlige Europa.
Jenisejerne kan også være representanter for en tilbakemigrering fra Beringbroen mellom Sibir og Alaska til det sentrale Sibir. Dené-jenisejiske språk kan i så fall være resultatet av at befolkninger passerte over det tidligere fastlandet i det nåværende Beringstredet.
Edward Vajda fant spor etter et utgangspunkt for språkene i området mellom Bajkalsjøen og Nord-Mongolia, områder som ifølge Vajda nå er forlatt av de som opprinnelig snakket språkene. Václav Blažek foreslo i 2019 at jenisejiske språk heller har sin opprinnelse på nordskråningene av Tian Shan- og Pamir-fjellene før de spredde seg nedover langs elven Irtysj.
Denne historiske sammenhengen er viktig for språkvitenskapen. Tyrkisk inneholder låneord, som ikke er tyrkiske, mongolske eller tungusiske. Det er mulig at dette vokabularet stammer fra stepperiket rouran og er jenisejiske ord. Et eksempel er ordene khan og khagan, ord som er blitt brukt av tyrkiske og mongolske stammer og folkeslag, men som har sin opprinnelse i stepperiket rouran.
Særpreg
På grunn av gjensidig kontakt, deler jenisejiske språk mange trekk med de tyrkiske språkene i det sørlige Sibir, de samojediske språkene og evenkisk. Fellestrekk er nasal harmoni, spirantisering, og bruken av postposisjoner eller klitikoner som bisatser og subjunksjoner. De jenisejiske klitikoner ligner kasus-systemene til geografisk tilgrensende språkfamilier.
Vokabular
Tabellene nedenfor viser enkelte tall og ord, samt rekonstruerte protoformer:
1998 Titius
1998 Titius er en hovedbelteasteroide. Den ble oppdaget 24. februar 1938 av Alfred Bohrmann ved Landessternwarte Heidelberg-Königstuhl i Heidelberg.
Molla Mallory
Anna Margrethe «Molla» Bjurstedt Mallory (født 6. mars 1884 i Mosvik, død 22. november 1959, Stockholm, Sverige) var en norsk-amerikansk tennisspiller.
Fra 1912 til slutten av 1920-årene tilhørte Mallory verdenseliten blant kvinnelige tennisspillere.
Liv og karriere
Hun var datter av major Axel Johan Bjurstedt (f. 1848) og Anna Benedicte Jenssen (f. 1854) og søster av Valborg Bjurstedt. Anna Benedicte var datter av godseier Benedict Jenssen på Vinje bruk i Mosvik.
Hun debuterte som tennisspiller i 1902, 18 år gammel, i Oslo Tennisklub
Hun debuterte internasjonalt i OL i Stockholm i 1912, der hun fikk bronse etter at hun tapte semifinalen til Marguerite Broquedis som vant turneringen. Hun utvandret til USA i 1915 og ble der gift med forretningsmannen Franklin Mallory. Bare måneder etter at hun kom til USA, vant hun sin første tennistittel, det amerikanske innendørsmesterskapet. Samme år vant hun sin første Grand Slam-tittel i US Open. I finalen beseiret hun den tredobbelte vinneren Hazel Hotchkiss Wightman. Mallory skulle senere vinne turneringen ytterligere sju ganger, siste gang i 1926, i en alder av 42 år. I 1922 var hun finalist i Wimbledon-turneringen, og tapte for verdenseneren Suzanne Lenglen.
Norges Statsbaner
Norges Statsbaner (NSB), også omtalt som Statsbanene, var fra 1883 til 1996 en norsk forvaltningsbedrift som bygget og drev jernbaner i Norge. 1. desember 1996 ble trafikkdelen av selskapet videreført i særlovselskapet NSB BA, mens infrastrukturdelen ble videreført i forvaltningsorganet Jernbaneverket.
Opprettelsen
Norges statsbaner ble til samtidig med at man sluttet å bygge nye jernbaner i 1883 etter en lang ekspansiv periode. Jernbanebygging var imidlertid fortsatt sett på som det viktigste samferdelsmessige tiltaket man kunne tilføre en landsdel, en by eller ei bygd. Byggingen startet opp igjen i 1890. I 1894 vedtok man Bergensbanens første del, til Taugevatn midt på fjellet. Gradvis ble enkeltstående jernbaner bundet sammen til et landsomfattende jernbanenett. Administrativt ble banene samlet i jernbanedistrikter som er omtalt nærmere i avsnittet Jernbanedistriktene.
I 1921 ble samtlige NSB-tog framført av damplokomotiver. De nyeste personvognene hadde vognkasser panel av lakkerte teak. Noen av de flotteste var utstyrt med store brede vinduer og salonger. Disse ble spesielt brukt på Bergensbanen, som ble lansert også som turistbane ved åpningen i 1909. Denne banen gikk, på en strekning av over ti mil, over tregrensen i ugjestmildt terreng. Norge hadde i 1921 tre baner som bandt sammen landsdeler (stambaner), nemlig nettopp Bergensbanen fra 1909, Dovrebanen fra 1921, men også den eldste, nemlig Rørosbanen fra 1877. Den siste var imidlertid smalsporet og ble på en måte degradert i 1921 med åpningen av den normalsporte Dovrebanen. Samtidig var byggingen av Sørlandsbanen kommet godt i gang som skulle bli den fjerde stambanen. Den siste, Nordlandsbanen, ble vedtatt i 1923, men var for såvidt påbegynt med Hell–Sunnanbanen (til sydenden av Snåsavatnet) som var ferdig i 1905.
Fra damp til elektrisitet og diesel
I 1920-årene inntrådte en ny tid for jernbanen i Norge. Teknisk skjedde det en gradvis overgang til andre driftsformer enn damp, nemlig elektrifiserte jernbaner og motorvogner med bensinmotorer, senere også diesel. Konkurransemessig begynte bilen og landeveisbussen å bli en konkurrent. En rekke vedtatte jernbaner ble lagt på is og senere erstattet med såkalte kompensasjonsveier. Bare Sørlandsbanen og Nordlandsbanen ble fullført, i henholdsvis 1944 og 1962, og de to sidelinjene på Bergensbanen til Granvin og Flåm. Krigen betød et oppsving for jernbanetransport igjen. Persontransporten mer enn fordoblet seg, for så å falle tilbake igjen i 1945. Den endte likevel på et høyere nivå enn før krigen.
I 1952 vedtok man det såkalte «Vekk med dampen»-programmet for å avvikle dampdriften ved jernbanen. Elektrifiseringsplanen skulle fullføres, noe som innebar elektrifisering av 50 % av nettet og 80 % av trafikken. I tillegg ble det anskaffet nye diesellokomotiver (Di 2 og Di 3), enda flere dieselmotorvogner og såkalte skiftetraktorer til erstatning for små damplokomotiver. Planen var nesten fullført i løpet av ti år, og dampdriften ble endelig avviklet i 1970.
Fra midten av 1930-årene hadde man begynt å bygge personvogner av stål, og dermed pågikk det i realiteten også et «vekk med trevognene»-program for å bedre sikkerheten ved sammenstøt. Dette fordi trevogner ved sammenstøt har en lei tendens til å teleskopere, det vil si at de går inn i hverandre. Trevognene var stort sett borte fra hovedtogene i 1970, men var helt borte først på 1980-tallet.
Modernisering og nedleggelse av stasjoner
Fra 1963 startet en modernisering av stasjonstjenesten da man begynte å fjernstyre stasjonenes signalanlegg (CTC). Dermed kunne man redusere bemanningen av stasjonene og åpningstiden. Stasjonsbetjening på de fjernstyrte stasjonene ble kun opprettholdt der billettsalget lønnet seg. Inntil 1973 kunne man få ekspedert stykkgods på alle betjente jernbanestasjoner som en del av inntektsgrunnlaget, men fra da av ble stykkgods overført til det nyeopprettede Linjegods. Stykkgodstrafikken med tog ble fort redusert til noen få stasjoner med stort nok volum til å forsvare transport med tog i stedet for bil. Godshus etter godshus ble nedlagt, noe som bidro til å avvikle driften ved stasjonene.
Til tross for disse store strukturelle endringene opplevde man over tid ingen nedgang i transportarbeidet, særlig ikke på personsiden. På godssiden gikk det opp og ned, med en nedadgående trend fra 1996.
En etat unntatt fra offentlighetsloven
Pr 2000 var offentligheten nektet innsyn i det statseide selskapet. Gjentatte skandaler og opprullingen av svikt på alle plan i NSB dannet bakgrunn for kravet om innsyn fra en samlet opposisjon. I et brev til Verdens Gang i november 2000 støttet daværende samferdselsminister Terje Moe Gustavsen NSB i at «slik forholdene er i dag, anses NSB BA ikke å omfattes av offentlighetsloven». Høyre, Frp, Venstre, Senterpartiet og KrF forlangte et umiddelbart pålegg om åpenhet, mens Ap og SV motsatte seg dette. Stortingsflertallet fikk full støtt fra juridisk hold. Både Erik Boe og Henning Jakhelln, professorer i offentlig rett ved UiO, uttalte til VG at det var helt uholdbart at NSB var unntatt offentlighetsloven.
Rolle i samfunnet
Norges statsbaner var lenge Norges største bedrift, med henimot 20 000 fast ansatte på slutten av 1950-årene. I tillegg kom sesongarbeidere, slik at det rundt 1950 var nesten 30 000 ansatte i alt. Generaldirektøren tjente mer enn statsministeren. Ansettelse i NSB var regnet som en sikkerhet for livet. Der kunne en bli fullstendig tatt hånd om. NSB var svært tidlig ute med egen sykekasse og pensjonsordning. Dette bidro til å gjøre NSB til en attraktiv arbeidsplass for mange, ikke minst i perioder med usikkerhet på arbeidsmarkedet. De jernbaneansatte hadde også organisert et rikt frivillig organisasjonsliv. Det var ikke uvanlig at far, sønn og bestefar var ansatt ved jernbanen. Det var en arbeidsplass man forble i hele livet, hadde man først kommet innenfor.
Navnet
Fram til 1890 ble alle statsbanene bygget som aksjebaner, med både private og offentlige aksjeholdere. Det ble utbetalt utbytte dersom driften gav overskudd. Staten hadde imidlertid full kontroll over disse, og de hadde også aksjemajoriteten. Det var et krav om så og så stor andel av private og lokale aksjonærer, for at staten skulle gå inn i et baneprosjekt. Fra 1890 ble dette systemet avviklet, og staten forlangte i stedet visse distriktsbidrag til et jernbaneanlegg. Samtidig startet man en avvikling av de gamle aksjebanene ved at staten gradvis innløste de ikke-statlige aksjene. Denne prosessen var fullført i 1921. Fra 1921 til 1996 var Norges offentlige jernbanenett (bortsett fra noen få privatbaner), et rent statlig foretak forvaltet gjennom statsbedriften Norges Statsbaner (NSB). I 1996 ble Norges statsbaner delt i en infrastrukturdel kalt Jernbaneverket (JBV), og et selskap for drift av tog, NSB BA.
Jernbanedistriktene
I 1883 ble landets statsbanestrekninger inn i fem distrikter. Disse ble senere utvidet med ytterlig fire:
I 1913 ble distriktsnumrene erstattet med navn, og i 1938 ble Arendal distrikt innlemmet i Kristiansand i forbindelse med åpningen av Sørlandsbanen til Kristiansand. Jernbanedistriktene opphørte i sin helhet fra 1. januar 1989, da man gikk over til divisjonering av selskapet etter fag- og markedsområder.
Referanser
<References />
Act of Union 1800
Act of Union 1800 var en britisk og irsk lov som ble vedtatt av Det britiske parlamentet og Det irske parlamentet, og godkjent av den britiske monarken 1. august 1800. Loven medførte at Kongeriket Storbritannia og Kongeriket Irland ble slått sammen til Det forente kongerike Storbritannia og Irland, og trådte i kraft 1. januar 1801.
Irland hadde helt siden 1171 vært under engelsk styre, og siden 1541, da Det irske parlamentet proklamerte Henrik VIII av England som irsk konge hadde landene vært i personalunion.
Unionen ble endret ved delingen av Irland i 1922, da Det forente kongerike Storbritannia og Nord-Irland ble dannet.
Bakgrunn
I 1798 ble et irsk opprør slått ned. Samtidig var det krise i det britiske monarkiet på grunn av Georg IIIs mentale sykdom. I teorien kunne de to rikene utnevne forskjellige konger, ettersom de hadde hver sin tronfølgelov, og for å sikre bedre kontroll ble de slått sammen i en union.
De irske parlamentsmedlemmene var skeptiske til unionen, fordi de ville miste en del fordeler gjennom en sammenslåing med det britiske parlamentet. Den britiske regjeringen gav irske parlamentsmedlemmer titler, eiendommer og pengegaver for å sikre støtte under behandlingen av lovforslaget. Noen valgte å se på dette som kompensasjon for at de mistet sine parlamentsplasser; mange av de irske valgkretsene var råtne, og førte ofte med seg store inntekter. De fleste utenforstående, og senere de fleste historikere, tolker det som rene bestikkelser for å oppnå noe som ellers ville vært umulig. Det første forsøket på å få gjennom loven mislyktes, med 104 stemmer for og 109 mot, men ved andre forsøk ble det 158 stemmer for og 115 mot.
Blant den katolske befolkningen var det i begynnelsen entusiasme for unionen, dels fordi mange følte at Det irske parlamentet var mer fiendtlig innstilt mot katolikkene enn et felles britisk ville være, og dels fordi det lå et uttalt løfte om katolsk emansipasjon. Dette ble blokkert av Georg III, som mente det ville stride mot hans kroningsed, og ble ikke innført før i 1829.
Sykling under Sommer-OL 1988
Sykling under Sommer-OL 1988. Sykling var med på det olympiske programmet for 21. gang under OL-1988 i Seoul. Det ble konkurrert om totalt ni olympiske titler, to på landevei og fem på bane for menn. Kvinnene kjørte et individuelt landeveisritt over 82 kilometer og en spint på bane. Sovjetunionen ble beste nasjon med fire gullmedaljer foran Øst-Tyskland med tre.
Act of Union 1800
Loven
Loven hadde åtte artikler:
Artiklene I–IV omhandlet de politiske sider ved unionen. Irland skulle ha over 100 representanter i et felles parlament som var samlet i Westminsterpalasset i London; dette var en større andel av parlamentsmedlemmene enn befolkningstallet skulle tilsi. I praksis ble det 100 seter i House of Commons og 32 i House of Lords. Sistnevnte gruppe bestod av 28 representanter fra irsk adel, og fire fra den anglikanske irske kirke. Medlemmene av begge kamre ble valgt for hver sesjon.
Toni Braxton
Braxton startet sin karriere i det lokale kirkekoret.
Act of Union 1800
Loven
Artikkel V opprettet en forent protestantisk kirke i England og Irland.
Artikkel VI opprettet en tollunion som fjernet britisk toll på irske produkter, men beholdt irske tollavgifter på importvarer.
Artikkel VII fastslo at Irland skulle betale 2/17 av Det forente kongerikes utgifter. Dette var basert på forholdstallet mellom irsk og britisk utenrikshandel.
Artikkel VIII formaliserte de juridiske aspektene ved unionen.
VM i skiorientering 2015
VM i Skiorientering ble arrangert på Budor fra 10. til 15. februar 2015.
Stafetter
Menn 17
Menn 20
Menn Elite